**Viļakas pirmsskolas izglītības iestādes**

**logo izveides nolikums**

**I. Vispārīgā informācija**

1. Konkursu rīko Viļakas pirmsskolas izglītības iestāde (Viļakas PII).  
2. Konkursa mērķis ir izstrādāt Viļakas PII logo, lai veicinātu tās atpazīstamību un vienotu vizuālo tēlu.  
3. Konkurss ir atklātais.  
4. Konkursā var piedalīties ikviena juridiska vai fiziska persona.  
5. Vienam dalībniekam atļauts iesniegt neierobežotu logotipu variantu skaitu, taču katrs piedāvājums jāiesniedz šajā nolikumā noteiktā kārtībā.  
6. Darbs jāiesniedz elektroniski, norādot darba nosaukumu, izstrādātāja vārdu un uzvārdu un e-pastu, telefonu saziņai. Darbus iesniedziet rakstot un tos sūtot uz e-pastu vilaka.bernudarzs@inbox.lv.  
7. Konkursa darbam jābūt dalībnieka paša radītam.  
8. Konkursa darbu pēdējā iesniegšanas diena 2021. gada 30. aprīlis līdz plkst. 17:00.  
9. Konkursa darbi, kuri saņemti pēc noteiktā termiņa ( 30.aprīlis), netiek izskatīti.  
10.  Konkursa komisija līdz piedāvājuma izskatīšanas brīdim ziņas par saņemto piedāvājumu skaitu un piederību nesniedz.  
11. Konkursam iesniegtos darbus atpakaļ neizsniedz.  
12. Papildus paskaidrojumus par konkursa norisi, kā arī papildus informāciju par konkursa priekšmetu pretendenti var saņemt, zvanot pa tālr. 26366179.

**II. Informācija par konkursa priekšmetu**

13. Izstrādātajam Viļakas PII logo, kas tiks izmantots dažādos Viļakas PII informatīvajos un prezentācijas materiālos, arī uz suvenīriem, prezentdāvanām, interneta vidē u.c., jāveicina Viļakas PII atpazīstamība.  
14. Viļakas PII logo jāatbilst šādām prasībām:  
14.1. formā – vienkāršs, vienlaikus uzmanību piesaistošs, savdabīgs, pievilcīgs un lietojams dažādos mērogos;  
14.2.  asociējas ar Viļakas PII iestādi, himnu. Himnā tiek minēts: namiņš, Saule, putni, bērni;  
14.3.  obligāti jāizmanto uzraksts Viļakas PII;  
14.4. logo izveidē pieļaujami visi grafiskie un glezniecības līdzekļi;  
14.5. darbi iesniedzami uz A4 formāta lapas;  
14.6. darbam jāpievieno darba īss paskaidrojošs apraksts.

**III. Vērtēšana**

15. Konkursa darbi tiks ievietoti apskatei Viļakas novada mājas lapā publiskai apskatei logo variantiem.  
16. Konkursa darbus izvērtēs Viļakas PII vērtēšanas komisija un pieaicināti eksperti. Rezultāti tiks paziņoti 2021.gada 10. maijā Viļakas novada mājas lapā [**www.vilaka.lv**](http://www.vilaka.lv) un vietējā novada avīzē.  
17. Konkursa komisija novērtēs katra iesniegtā darba atbilstību pēc būtības konkursa nolikumā noteiktām prasībām.  
18. Viļakas PII logo vērtējuma kritēriji:  
18.1. logo vizuālā pievilcība un uztveramība;  
18.2. raksturojošais tēls (atbilstība Viļakas PII mērķim, misijai un uzdevumiem, atbilstība Viļakas novadam), tā vizuālais noformējums, krāsu salikums un saistība ar vārdu “Viļakas PII”;  
18.3. logo izmantojamības daudzpusība (iespieddarbos, suvenīros, izstādēs, internet vidē, banerī pie sienas).  
19. Katrs komisijas loceklis piešķir punktus par katra iesniegtā darba atbilstību augstāk norādītajiem kritērijiem (maksimālais punktu skaits par katru kritēriju – 10).  
20. Ja vairāki darbi ir ieguvuši vienādu punktu skaitu, tiek ņemts vērā ekspertu un iestādes kolektīva viedoklis.

**IV. Konkursa komisijas tiesības un pienākumi**  
21.Konkursa komisija var lūgt paskaidrojumus darba autoram par iesniegto piedāvājumu, ja tas nepieciešams.  
22. Konkursa komisijai irt iesības pieprasīt no pretendenta sava darba piederības apliecinājumu.  
23. Konkursa komisijai ir tiesības pēc darbu izvērtēšanas:  
23.1. noteikt trīs labākos darba autorus un piešķirt tiem veicināšanas balvas;  
23.2. noteikt labākā darba autoru pēc izvērtēšanas un piešķirt galveno balvu.   
  
24. Konkursa komisijas pienākumi ir:  
24.1. izskatīt un novērtēt komisijai iesniegtos piedāvājumus;  
24.2. lemt par komisijai iesniegto piedāvājumu atdošanu iesniedzējam bez izskatīšanas, ja tie neatbilst konkursa nolikuma prasībām, vai lūgt novērst neprecizitātes;

**V. Rīcība pēc konkursa noslēguma**  
25. Pēc konkursa rezultātu apstiprināšanas Viļakas PII tiek paziņots uzvarētājs un tiek pasniegta uzvarētāja balva.

26. Viļakas PII vērtēšanas komisija informē novada mājas lapā par konkursa iznākumu.

Vadītāja: Lilita Šnepere

06.04.2021.